《初冬载酒陶摇光宅与诸子夜集分赋》
明代·李孙宸

陶家三径肯常开，酒伴招携问胜来。节已过秋仍看菊，客缘探旧剧为杯。

诗怀清比花枝瘦，酒政严同更漏催。况是风尘怜去住，可能分手不徘徊。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。